Randa Markos

Randa Cemil Markos (s. 10. elokuuta 1985 Bagdad, Irak) on kanadalainen korsisarjan vapaaottelija. Hän on voittanut Provincial FC:n korsisarjan mestaruuden 2014, jonka jälkeen Markos otteli UFC:ssä vuosina 2014–2021.

Varhaiselämä
Markos syntyi Irakissa, josta hän joutui muuttamaan pois 3-vuotiaana Irakin–Iranin sodan vuoksi. Markosin perhe muutti Ontarioon, Kanadaan 1988, jossa hän alkoi harrastamaan painia.Inside the cage and out, Iraqi refugee Randa Markos knows not to give up the fight espn.com 19.3.2019 Viitattu 18.4.2022 

Markos valmistui farmasian apulaiseksi TriOS Collegesta. Hän työskenteli sen jälkeen farmaseuttiteknikkona Windsorissa.Markos working towards UFC title shot in 2015 sportsnet.ca 2.1.2015 Viitattu 18.4.2022 

Vapaaottelu
Markos aloitti ammattilaisuransa marraskuussa 2012 Yhdysvalloissa, kun hän kohtasi voitokkaasti IFL-organisaation ottelussa Allanna Jonesin. Kamppailu päättyi Markosin voittoon käsilukolla kolmannessa erässä. Hän voitti myös maaliskuussa 2013 käydyn ottelun Wreck MMA:ssa Ashley Nicholsia vastaan käsilukolla ensimmäisessä erässä.

PFC:n korsisarjan mestaruus (2014)
Markos otteli seuraavaksi lokakuussa 2013 kanadalaisessa Provincial Fighting Championshipsin ensimmäisessä tapahtumassa, jossa hän kothasi Kara Kirshin. Markos voitti kamppailun tuomariäänin.

Tammikuussa 2014 Markos kohtasi Justine Kishin RFA:ssa, jolle hän hävisi tuomariäänin. Maaliskuussa Markos otteli Provincialin toisessa tapahtumassa, jossa hän pääsi ottelemaan korsisarjan mestaruudesta Lynnell Housea vastaan. Ottelu käytiin PFC 2: Fight Night -tapahtumassa, Londonissa. Markos voitti mestaruuden käsilukolla, kun ottelua oli käyty kaksi minuuttia.Randa Markos wins inaugural PFC title thelondoner.ca 9.3.2014 Viitattu 18.4.2022 

Saavutukset
Provincial FC
Korsisarjan mestaruus (kerran)

UFC
Illan kamppailu (kerran, vs. Jessica Penne)
Illan suoritus (kolmesti, vs. Angela Hill)

Muualla
Markos on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).UFC 3 Women's Strawweight Fighter Roster and Rating ea.com Viitattu 16.4.2022 

Lähteet

Luokka:Kanadalaiset vapaaottelijat
Luokka:Brasilialaisen jujutsun harjoittajat
Luokka:Vuonna 1985 syntyneet
Luokka:Elävät henkilöt